LidanRubinov/Halacha-QA huggingface dataset:
שאלה: בן זוג שלא שומר שבת: לכבוד הרב סליחה יש לי עוד שאלות נוספות ברשותך 1) בן זוג שלא שומר שבת ולא מפריע לי ואני כמובן לא מפריעה לו מה אני אמורה לעשות או לא לעשות כלום למען בית? 2)חתולה שממליטה בחצרינו כל כמה חודשים והגורים מסתובבים ואני פוחדת מהם( לא מסוגלת שהם נוגעים בי)וגם מיללים בלילה מה עושים,היום נאמר לי בפירוש שאסור לגרש אותם כי הם מקללים ח"ו ויש להם שבע נשמות אותי זה מפחיד נורא 3)האנשים שמסתובבים על הכבישים ומבקשים צדקה האם צריך לתת להם צדקה כי אנשים אומרים שאם נותנים להם צדקה אנחנו עוזרים להם לקנות שתיה חריפה וכו,לי ידוע שכולם הם ברואי בורא עולם.אז מה לעשות? ותזכה למצוות
תשובה: 1. לנסות לאט לאט לקרב אותו לחבב את שבת קודש. ולהזהר לשמור על בית. 2. מותר לגרש את החתולות. אומנם נחמד לגדל בחצר חיית מחמד, אבל אם זה גורם לך לחוסר נוחות או אף לפחד, יש להעדיף אותך או כל אדם אחר על פני בע"ח. אין לחשוש מקללות. אלו שטויות שאין להם כל בסיס. ואין כל הבדל בנשמה בין חתול כלב או ג וק. 3. אם זה אדם שיקנה בזה סמים או אלכוהול, אין לתת לו. אם לא ברור, אפשר לתת.
שאלה: חשבון נפש שנתי: לרב, יש לי יום הולדת והחלטתי לעשות חשבון נפש שנתי,אני לא ממש מנוסה בזה ובקשתי מהרב אם הוא יכול קצת לכוון כל אילו נושאים לחשוב ולעשות חשבון.
תשובה: יישר כוח על היוזמה ועל המגמה. הדרך בה אני הולך מקופלת במאמר הזה: המאמר בנוי על דברי ח בנושא השאלות שאדם נשאל בבואו לדין שמיים לאחר 120 שנה, ונראה לי כי ניתן להשתמש במאמר ללא הבדל גיל, מין וביוגרפיה. האם זה מתאים לך או שהיית רוצה לקבל משהו אחר?
שאלה: פדיון בן על ידי כהן מסורתי: חבר שלי רוצה לעשות פדיון לבן שלו על ידי כהן מסורתי. האם אפשר לעשות פדיון לבן על ידי אותו כהן? לתשובה
תשובה: וברכת ד  אם הכהן מאמין בתורה ומצוות, שכר ועונש, והוא מתפלל ומניח תפילין, אפשר לפדות אצלו את הבן. יש לוודא שאמנם הוא כהן. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: סירוב פקודה: רציתי לשאול לגבי דעתך בסירוב פקודה כמו שהתפרסם במאמר הנרחב ובתגובות לשאלה אני רוצה ברשות הרב להתייחס לשני משפטים מהקישורים הנ"ל: 1. "המעשה המוסרי היסודי הוא חיים בהגינות, ובכך שאנשים מקבלים את ההכרעות גם כשהן לא נוחות להם. זוהי הברית שנכרתה בין תושבי מדינת ישראל, וזו הברית שאנחנו חלק ממנה. הפרת הברית הזו היא מעשה לא מוסרי. רק לעתים נדירות נחצה הגבול ומחייב את הסירוב". 2. "ראשית, גם חסימות אלה לא היו ר. ברם, מעבר לכך, יש הבדל כאשר מדובר בחסימה כדי להשיג הישג מקומי, לבין חסימה שנועדה לערער על סדרי קבלת החלטת השלטון, הבאה לאנרכיה כמטרה, כדי שהחלטה שלטונית לא תתקבל. מעבר לכך, יש הבדל בין חסימה אחת או שתיים לבין מדיניות של הבאה לאנרכיה". שתי שאלות יש בפי: א. האם לאדם מותר אישית להחליט שהוא לא מפנה את ביתו? בלי קשר לסדרי שלטון, אידיאולוגיות גדולות ונצורות, אלא החלטה אישית אינטואיטיבית שהוא לא ייתן יד בפינוי ביתו, כמובן הוא מוכן לשאת במחיר האישי של הדברים. אם אני מבין נכון את דברי הרב זוהי החלטה מוסרית נכונה במידה וכך האדם מרגיש, סוף סוף לדידו מדובר בחציית גבולות, והוא לא ייתן לזה יד. ב. אם חוזרים לימי ההתנתקות, ובהנחה כי השיח לא היה מתגלגל כמו שהוא מתגלגל (על אף שזוהי הנחה מרחיקת לכת) ולא היו מנסים לכפות "דעת תורה" על כל הסוגיה הזו, והיו מגיעים תלמידים של רב לשאול ברב באם מותר לסרב פקודה. לכאורה במצב כזה התשובה הייתה צריכה להיות פשוטה, מי שמרגיש רע עם הדבר הזה ולא מעוניין לשתף פעולה ומוכן לשאת במחיר, בבקשה. כלומר יש בי הרגשה שגם הרב כשיצא נחרצות כנגד סירוב פקודה זה היה בעקבות הדעה הקוטבית, התפיסה כי אם נצליח לשכנע כמה שיותר אנשים לסרב פקודה, זה יוכל לעצור את ההתנתקות לחנך את העם, וכו. כל עוד אנחנו לא מעמיסים אידיאולוגיות כבדות ועצומות ולא מנסים לחנך את כל העולם, אזי לכאורה לא אמורה להיות תשובה הלכתית ברורה לשאלת הסירוב פקודה, ושאלה זו נותרת בתלות הרגשה ואינטואיציה. האם אני צודק? אין צורך לפרסם מבחינתי.
תשובה: א. ההלכה עצמה לימדה אותנו כי קרובים פסולים לעדות, גם כשהם מעידים לרעת הקרוב שלהם. כתבתי על כך בזמנו מאמר ארוך (שעוד לא פורסם) ובו ביארתי כי ההלכה מכירה בכך שהאדם עצמו או קרוביו פטורים מליטול חלק במשימה החברתית הפוגעת בהם עצמם. את העיקרון התורני הזה אני מחיל על השאלה הראשונה ששאלת   שאלת השתתפות האדם עצמו בפינוי ביתו שלו עצמו, ואני חושב שמותר לו לא לתת לזה יד. ב. כדי לענות על השאלה השניה אני צריך לעבור אתך ביחד תהליך של דיוק השאלה, כי אני לא בטוח שאני מבין למה בדיוק התכוונת. אני לא מסכים עם המשפט  מי שמרגיש רע עם הדבר הזה ולא מעוניין לשתף פעולה ומוכן לשאת במחיר, בבקשה, כפי שהוא. אינני חושב שהנכונות לשלם את המחיר האישי שבסרוב פקודה מהווה הצדקה להיתר לסרב פקודה. כפי שכתבתי במשפטים שצטטת בשמי   יש מצבים של סרוב פקודה שהם לא הגונים ולא מוסריים, ועל כן גם אם הם לא נוחים לאדם   הוא חייב לעשות אותם מצד האמת של חוסר ההגינות וחוסר המוסריות, וזאת ללא שום קשר לשאלת המחיר.
שאלה: השבת אבידה: מצאתי שטר של כסף שלא נדרש ואשר ללא סימנים במשרד פרטי. השטר נמצא בחדר המזכירות, היכן שמתקיימת קבלת קהל. האם דין המשרד כדין חנות וניתן לקחת את השטר או שדין המשרד כבית ויש להשיב השטר לבעלים של המשרד?
תשובה: אם נראה ממיקום מציאת השטר שרוב הסיכויים שהוא נפל מהמזכירות, כלומר מהשימוש בכסף של הקופה - יש להחזירו. אם מהמיקום נראה שהוא נפל לאחד הלקוחות - אין צורך להחזירו. אריאל (המשיב אינו רב)
שאלה: ברכות השחר: יש לי כמה שאלות בנוגע לתפילה: 1. האם חובה לומר ברכות השחר לפני ששותים ואוכלים בבוקר? או שאפשר לשתות קפה ואז להתפלל? 2.האם זוהי ממש הלכה לנשים להתפלל תפילה אחת ביום? אני יודעת שלאשכנזים כן. ואנחנו תימנים. 3.ומה לגבי שבת בבוקר? מותר לשתות קפה לגבר אישה בבוקר לפני קידוש? אני יודעת שזה קשור איכשהו לתפילה קבועה במשך השבוע. אני אשמח אם תוכל לעשות לי סדר בדברים. שולה
תשובה: בס ד 1. כן. אפשר אחרי ברכות השחר לשתות. 2. אשכנזים אחת, ספרדיות שתיים, תימניים אחת.ראוי להתפלל שחרית ומנחה 3. אין לאכול ולשתות לפני קידוש. במידה ולא יהיה אפשרי להתרכז ללא קפה מותר לשתות קצת לפני התפילה. הרב אביע ד סנדרס
שאלה: לא הלכה למקווה: אישתי ילדה לפני חצי שנה ועד עכשיו לא הלכה למקווה אני בע"ה שומר על ברית קודש ואני לא מוכן לגשת אליה מבלי שטבלה אך דבר זה גורם להרבה מתחים האם היא נמצאת בנידה כל עוד לא הלכה למקווה אף על פי שעבר זמן רב מה עלי לעשות? האם מותר לי לגשת אליה מבלי שטבלה ב מראש -
תשובה: כל עוד היא לא עשתה הפסק טהרה וספרה שבעה נקיים, ולאחריהם טבלה- היא נדה ואין לגשת אליה במובן קרבת אישות. אשתך צריכה ללכת לטבול, תוכל לדבר על ליבה וגם להציע לה לשוחח עם אשה יראת שמים שתוכל להסביר לה את ערך הטבילה ואת הקלות שלה. חזק ואמץ
שאלה: תפילת : בה נ"ו הרב, חבר שאל אותי מדוע אנו אומרים בעמידה " " במנחה וערבית (אשכנז)?
תשובה: משום שאין בהן ברכת כהנים, ולכן אין השמת בהווה אלא בעתיד
שאלה: שמיעת שירים בשפה זרה: הרב רציתי לדעת האם יש בעיה בשמיעת שירים בשפה זרה שאיני מבינה. (האם הנפש עדיין מושפעת אם המסר בשיר לא נקי וכדו?) ויישר כח!
תשובה: אם המסר נקי והמוזיקה אינה גורמת לירידה בירא"ש, מותר. אם המסר אינו נקי, אין להקשיב לזה, גם אם אינך מבינה את המילים כרגע.
שאלה: תריג מצוות: פעם שמעתי מרב שאמר: מי שמקיים מצווה אחת מתריג מצוות הכי טוב שניתן והמצווה הזו היא חביבה עליו מאוד והוא נותן הכל לעשיית מצוה זו אזי נחשבת לו כאילו קיים תריג מצוות. שאלתי היא עפ"י איזה רב מדרש התבססו דבריו של הרב ממנו שמעתי את זה?
תשובה: בס ד לא מכיר את המדרש. אך יש משנה שאומרת: כל העושה מצוה אחת - מיטיבין לו ומאריכין לו ימיו ונוחל ארץ. (קידושין א  י ) הרב אביע ד סנדרס
שאלה: שמועות: אשמח אם תצרפו לי מאממר בנושא כשרות ובחשיבותו על מנת שאכן נתחזק ויתן לנו כח לעמוד בפני האתגר הקשה הזה. דבר נוסף יש נס בטעם מקופלת אם אני זוכר נכון בכשרות הרבנות לוד.מדוע?ניתן לסמוך על כך? ומוצר נוסף הוא "מיני סיני" של נסטלה-יש בו בעיה כלשהי? מצורפת תמונה
תשובה: 1. 2.צריך לדבר עם הרב המכשיר מדוע הוא לא נותן על המוצר כשרות מהדרין. פעמים שהסיבה הינה טכנית כגון שאין דרישה לכך מצד החברה או הציבור
שאלה: שמירת העיניים: בס ד בזמן האחרון אני נכשל בשמירת העיניים. האם יש לכבוד הרב עצה התוכל לעזור לי ולהדריך אותי בהמשך?
תשובה: לשואל: אכן אין עצה בדוקה שלצערנו הולכים היום ברחובות העיר ואולם העצה היא לא לחשוב על זה אלא לחשוב על דברים חיוביים כשרים, כגון דברי תורה וכיוצא בהם. הרב אריה שטרן ראש מכון הלכה ברורה
שאלה: שמירת נגיעה במישפחה: כבוד הרב אני בן 15 ומאוד מטריד אותי כל העניין הזה של שמירת נגיעה. אני כן שומר נגיעה, אבל אם מישהי תושיט לי יד ללחיצה אני כן אלחץ לה את היד. ורציתי לדעת מדוע אסור לגעת לדוגמא בדודה שלי או בידידה שלא למטרות חיבה? אשמח לתשובה מפורטת
תשובה: שמירת נגיעה אינה הנגה, חומרא או מידת חסידות אלא היא איסור מהתורה (ויש אומרים מדרבנן), שמטרתו להרחיק מהעריות. המציאות היא שמגע פיזי הוא דבר שמעורר קירבה וחיבה, ואפילו אם לא בהכרח בכל מקרה, אבל באופן כללי מגע קשור לחיבה, ולכן הוא אסור בין איש לאשה האסורה עליו. גם ליחצת יד לפי רובם ככולם של הפוסקים אסורה, והדבר אינו מסובך כל כך פשוט לקוד קידת נימוס מול יד מושטת ולהסביר בפשטות שאתה שומר נגיעה. הניסיון מוכיח שזה מקובל ומובן על אנשים כאשר זה נאמר בטעם טוב. אם תרצה להרחיב עוד בנושא - אמליץ על החוברת "מגע הקסם" שעוסקת בהרחבה ובטוב טעם על כל נושא איסור הנגיעה. אפשר להשיג את החוברת בחנויות. ובהצלחה!
שאלה: זיווג: נעשה ונצליח, באהבה ובאמונה :) אני בת 21, ואני זוכרת את עצמי תמיד רוצה להתחתן ולהקים משפחה ב"ה.גם היום הנשמה שלי זועקת למצוא את החצי השני שלי :) אני דתיה וגרה במקום חילוני, סיימתי את האולפנא, עשיתי שירות לאומי וחזרתי הביתה ואני מאוד מאוד רוצה להתחיל לצאת,להכיר בחורים, ולמצוא את האחד אבל אין לי איך, חשוב לי מאוד לשמור על עצמי שמורה וצנועה כדי שאני אהיה טהורה ושלמה איתו ואני עדיין מתעקשת על זה למרות שהסביבה המורחבת חילונית. אין זרימה של הצעות ואין דרך כרגע שנראית לעין. אז מה אפשר לעשות? להתפלל אני ב"ה אמשיך, אבל מה אם המציאות? אני צריכה לצאת החוצה מהעיר או להישאר? הרי הקב"ה ישתבח מזווג בזמן, ויש אלפי סיפורי ניסים חוצי עולם, מצד שני יש לי את הרצון החזק בלב להכיר ולהתחתן.לפעול או לחכות לישועה? להתפלל ולהאמין אני ב"ה אמשיך. מראש :)
תשובה: ב"ה, הגמרא במסכת נידה דף ע עוסקת בשאלה מעין שלך, ומסקנת הדברים שצריך גם להתפלל וגם לפעול, לגשת לנשים שעוסקות בשידוכים, שיכירו אותך וידעו שאת מעונינת בקשר. לדבר עם קרובות משפחה וחברות בענין, הרבה פעמים מוצאים את בן הזוג דרך הצעה אקראית של משהו מהקרובים. כמובן גם להתפלל על כך. דני ארגמן
שאלה: צום ביום החתונה: בעז"ה אני עומדת להתחתן לאחר החגים ואני מאוד מתלבטת בנוגע לצום ביום החתונה. אני מאוד מאמינה ואוהבת את הרעיון של להיכנס לחופה בכובד ראש ולא מתוך הוללות. אבל. בעיקרון אין לי בעיה עם צומות ואני מקפידה לצום את כל הצומות במהלך השנה. ביום של מסיבת האירוסים בקושי אכלתי ושתיתי ובסוף הערב הרגשתי רע מאוד ואף הקאתי. אני מאוד מפחדת שדבר דומה יקרה לי ביום החתונה, ובוודאי שזה הדבר האחרון שכלה רוצה- להרגיש רע בערב החתונה ואף לאחריה. האם עניין הצום הוא מנהג או הלכה מחייבת? האם ניתן לצום חצי מהיום או רק לשתות ולהכניס דבר קטן לפה. גם ככה אני מניחה שאני לא אוכל הרבה במהלך היום ללא קשר. אשמח לעזרה!
תשובה: שיהיה בשעה טובה ובהצלחה. אם את חוששת שתקיאי וכד, את יכולה להמנע מהמנהג הראשונים החשוב שהובא ברמ"א, של צום ביום הנישואין. ובמקום זאת תסיימי ספר תהילים בכוונה גדולה ותגידי וידוי של יו"כ (כמנהג המובא בפ"ת אה"ע סא). בהצלחה
שאלה: חברים בגיל 17: אני בת 17 ורציתי לשאול האם מותר חבר בגיל הזה? מעניין אותי את יחס ההלכה לעיניין.
תשובה: ב"ה, בגיל זה עדיין מוקדם ליצור קשר לשם נישואין, ולכן החברות אסורה בעצמה וגם גורמת לאיסורים נוספים. עי  קיצור שולחן ערוך סימן קנב. דני ארגמן
שאלה: בזיליקום דורות: האם קוביות קפואות של בזיליקום "דורות" כשר?
תשובה: הוא כשר, אבל איני יודע אם כשר ברמת כשרות רגילה או מהדרין.
שאלה: כשרות של בצל ירוק: כבוד הרב אישתי קנתה היום בשוק "מחנה יהודה" בצל ירוק מגידולי "ברכת דוד למהדרין" עם הכשר מהדרין של הגר י אפרתי ושל רבנות ירושלים,אך שמתי לב שהבצל הירוק נמצא בשקית של "פטרוזלייה גלאט",כלומר זאת שקית של פטרוזיליה ששמו בה בצל ירוק,ופשוט הדביקו עליה מדבקה עם כיתוב "בצל" וברקוד,האם הבצל נקי מחרקים? אם כבוד הרב יכול לשלוח לי כתוב אימייל (בנוסף לתשובה) שאוכל לשלוח אליה צילום של המוצר.
תשובה: ניתן לשלוח מייל לכתובת: misrad kosharot.co.il כמו"כ להלן הנחיות והמלצות בנושא ירק עלים
שאלה: ברוך שפטרני - בר מצוה: לכבוד הרב שלו וברכה. שאלתי היא לא שאלה הלכתית אלא יותר אמונית. בנוהג שבעולם בטקס בר המצוה בין הקריאה בתורה לזריקת הסוכריות על ראש החתן נהוג שאבי הבן מברך ברוך שפטרני מענשו שלזה. שאלתי היא מדוע כאשר בת- ילדה נעשית בת מצוה בהגיעה לגיל יב שנים אין אביה מברך ברוך שפטרני מענשו של זו? האם האב נענש על חטאי הבן ולא על חטאי הבת? אם כן- מדוע? אם לא- מדוע לא יברך אבי הבת ברוך שפטרני מענשה של זו כאשר היא מגיעה לגיל יב? (אם הרב יוכל בבקשה להוסיף מקורות- אשמח) וערב טוב
תשובה: כרגע, לא זכורים לי מקורות. אולם, ברכת ברוך שפטרנו אינה חיוב. לכן מברכים בלי שם ומלכות. בעיקרון, ודאי שאין כל הבדל בין ברכה על בן המגיע למצוות או על בת. אלא שלבן יש טקס בבית הכנסת, ולבת לא. מי שרוצה לברך על בת, במסיבת בת המצווה שלה או בחוג המשפחה, יברך! הרב אליקים לבנון www.yelm.co.il
שאלה: ש"ץ מחלל שבת: הרב! בביהכנ"ס בו אני מתפלל החלו לאחרונה להעלות בתור חזן אדם בעל "חיוב" שכפי הנראה לי, לא היה שומר תורה ומצוות. אך נראה כעת שבעקבות פטירת אביו (שהיה גם רב ביהכנ"ס) הוא התחיל תהליך של חזרה בתשובה. שאלתי היא האם מותר להשתתף במניין כזה? ראוי לציין שהעובדה אם הוא שומר שבת או לא מוטלת בספק לגביי, וכן האם הוא חוזר בתשובה או לאו.
תשובה: מכיוון שהתחיל תהליך חזרה בתשובה ובנוסף לא ודאי לך שהוא עדיין מחלל שבת, מותר להתפלל במניין שבו הוא ש"ץ
שאלה: שם לבן ע"ש סבא שנפטר: אשתי קרויה אריאלה ע"ש סבא של אביה שנקרא אריה לייב. סבא שלי נפטר בשנה האחרונה וקראו לו אריה לייב. נולד לנו בן לפני יומיים האם אפשר לקרוא לו בשם שני אריה ע"ש סבי? ב מראש,
תשובה: לשואל: כיוון שאריאלה ואריאל הם 2 שמות נפרדים הרי שאין בעייה בדבר. הרב אריה שטרן ראש מכון הלכה ברורה
שאלה: כשרות שמן דגים: אשתי רכשה שמן דגים דרך חברה שמייבאת מחו"ל שמן שנחשב עם אומגה 3 איכותית מאוד וטובה לנשים בהריון ומניקות. השם של השמן: the very finest fish oil. כתוב שהבקבוק מיוצר בנורבגיה ושהוא בטעם תפוז. האם ידוע לגבי כשרות של שמן זה?
תשובה: באתר של חברת carlson כתוב שזה כשר אך לא כתוב מי נותן את ההכשר.
שאלה: לצחצח שיניים בשבת: יש לי שאלה מאוד חשובה: אני הייתי ברופא שיניים לפני כמה ימים ואני חייבת להקפיד שהיו לי שיניים בריאות ונקיות, וגם אני צריכה לצחצח אחרי כל ארוחה, אבל הבעיה שיש לי חניכיים ממש רגישות, אבל אני עדיין חייבת לצחצח עם משחה, האם מותר לצחצח שיניים בשבת אם זה כ"כ חשוב? אפילו אם אני יודעת שיירד לי דם?
תשובה: אם ודאי ירד דם, אסור לצחצח בשבת. אלא לגרגר מים עם משחה או נוזל לניקוי שיניים.
שאלה: faru,: tאני גרה בבלי וישנה חנות הנקראת קוקיס בבלי הם ישלהם אוכל מוכן ראיתי מספר רב של דתיים הקונים שם ששאלתי בהקשרלכשרות תשובתו שיש לו כשרות של הכשרת עוף טוב לא שמעתי עליהם לכן ברצוני לדעת האם קיימת כשרות כזאת ב מראש
תשובה: וברכת ד  אין כשרות כזאת. אולי התכוונו לומר שהבשר שהם מביאים זה מחברת עוף טוב, אבל זה לא אומר על הכשרות במקום, כיצד מבשלים ומכינים את האוכל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: השם שרי:. ישנה בעיה שמציקה לי, שמי הוא שרי והמון אנשים מעירים לי שזה שם באמת קשה ויש בו בעיה. מאז שני ילדה אומרים להורים שלי שזה שם גדול מידי לילדה. עכשיו אני בת 17.5 אני לומדת באולפנה ושאני אומרת את שמי קצת פותחים עיניים ושואלים כמה יודים יש בשם או מה הסיבה, ואם יש לי עוד שם. אבא שלי סיפר לאיזה רב על שיש לו בת יחידה וששמה שרי אני חושבת שהוא גם פירט על האשיות שלי ועל ההתנהגות שלי והרב אמר שהשם שלי לא טוב. לא לקחתי לזה חשיבות רבה מידי. אך רק בשנה האחרונה המון אנשים העירו לי על שמי וזה גרם לי להדליק כמה נורות אדומות אצלי. אמרו שזה שם לא טוב כי שרה אימנו שינתה משרי לשרה היא התגירה ובגלל זה הוא שונה ויש כאלו שאמרו שאולי יהיה לי בעיה בעתיד בהבאת ילדים. עכשיו יצא לי להכיר עוד 2 בנות ששמם כשלי רק שאני שרי והם שריי עם שני יי. אני באופן אישי מרגישה חיבור חזק לשם שלי ואוהבת אותו מאוד קשה לי לחשוב על שם אחר שיבטא אותי כמו שרי, אך אני באמת רוצה לדעת אם בעייתי כמו שכולם אומרים אני כבר זמן מה עם זה ואין לי כיוון. מלעשות? להוסיף עוד שם או שעלי לשנות או שבכלל לא לגעת. אני חייבת להיפטר מהספקות וממה שאנשים אומרים לי עם יש לי בעיה או לא. אני חייבת לומר שאני מחוברת לשם מאוד! אשמח לקבל טיפה אור למצב שאני בו, ו מראש.
תשובה: יש להתעלם מכל זה, שמך הוא עברי ועם משמעות טובה של התמודדות (עם או בלי יוד נוספת), ואין צורך לשנות אותו. העיקר הוא התוך, המידות והאישיות. אם תתמקדי בך ובחיזוק הטוב שבך, הכל יאיר לך פנים. אל תשני את השם אלא את עצמך, בקצב הנכון לך ובמיקוד על האור והקודש בחייך. בהצלחה
שאלה: חיוב לעלות חזן.: לאחרונה אני שומע על מתפללים שיש להם חיוב לעלות חזנים. רציתי לדעת מה זה החיוב הזה? ואם יש לזה מקור בהלכה?
תשובה: יש מנהג שהאבל על הוריו עולה במשך שנת האבל כשליח ציבור, וכן ביום השנה, בכדי לומר עוד קדישים לעילוי נשמה. המנהג הזה לא נהג בכל הקהילות, וודאי שאין נחת רוח לנפטר אם נוצרת קטטה בגללו. כמו כן הוא בתנאי שהבן ראוי לשמש כשליח ציבור, דהיינו שהוא הגון לציבור, שומר מצוות, בקי בתפילה ובעל קול.
שאלה: קניית דירה: שמי טל אלבז ואני הנשואה לאברהם אלבז ויש לנו שתי בנות נועה הגדולה והלל הקטנה. אנחנו מוכרים את הבית ומעוניינים לקנות דירה גדולה יותר. קיימות בפני שתי אופציות אחת היא דירה עם פינוי מיידי ברח דינה בניין מס 3 דירה 13 והדירה השניה היא דירה מקבלן י.ד בנגב שכבר העברנו לו שיק פיקדון על מנת שישמור לנו דירה אחת הפרוייקט יהיה מוכן רק בעוד שנה וחצי והתוכנית מוצאת חן בעיני. אני נמצאת בדילמה קשה מאוד בין שני הבתים אבקש את עזרתך. ובשורות טובות אמן.
תשובה: אינני יועץ השקעות. טוב שתפנו למומחה בתחום. בהצלחה!
שאלה: זמן הברכה על מעקה: לרב! שאלתי היא : מתי צריך לברך על בניית מעקה? ברצוני לציין כי העובדים(יהודים) יצקו את המעקה ע"י משאבת בטון. אולם קודם לכך מכינים את התשתית ליציקה תבנית מעצים. בפעולת היציקה יש את מפעיל המשאבה שפועל עם שלט ויש את העובד שאוחז את צינור המשאבה בידיו ומכוון את הצינור וזרם הבטון לתעלת היציקה, השאלה מתי לברך לפני הפעלת המשאבה ע"י השלט או לפני היציקה בפועל ע"י כיוון הזרימה לתעלה או אולי בכלל בזמן אחר?.
תשובה: לענ"ד, הזמן הטוב ביותר לברך הוא הפעלת המשאבה המזרימה את תערובת הבטון לתוך התבניות. הראוי ביותר הוא, שבעל הבית (שהבית שלו, לא הקבלן, ולא הפועל) יברך וילחץ על הכפתור המפעיל את המשאבה המזרימה את הבטון.
שאלה: התורה שובניסטית??: אני בחורה נשואה דתיה, גדלתי באולפנה שירות לאומי וכו. אחת מהמניין. כל פעם שאני פותחת תנ"ך אני מזדעזעת. למה?! כי אי אפשר להתעלם מהייחס המזעזע לנשים למשל פרשת סוטה, הבעל רק חושד שהיא מתראה עם מישהו, רק במחשבות בלי הוכחה, וכבר מתעללים בה. אז הוא לא סתם חשב! אולי היא גרמה לו לחשוב. אז מה? זאת הסיבה לפרוע את ראשה ולהתעלל בה??? אז תאמר לי ואם היא יצאה נקיה מכל אשמה זרע צדיק יבוא ממנה. אז לא סטירה ואז ליטוף. אז מותר לו לשאת כמה נשים, ואם הוא בגד בך אז בבית הדין הרבני השובניסטי היום לא יגרשו אותו ממנה בגלל זה. אבל אם האישה בגדה אוי ואבוי! מגורשת! מגורשת! מגורשת! למה?! זה פוגע לו באגו? ולאשה לא? האם אישה שבגדה כי בעלה ההתעלל בה פחות נורא מגבר שבגד "בגלל היצרים שלו". כן! אז ממש שבסוף אחרי בגידה הוא שר אשת חיל, אני ממש צריכה את האשת חיל ביום שישי. אז תגיד לי "בזכות נשים צדקניות נגאלו ישראל". בזכות נשים ששמרו על צניעותן, היו כפופות לבעל, שמרו הלכות טהרה בשבילו. והוא?? גם אם הוא יבגוד, לא נורא, קשה לו! יש אי שוויון מוחלט!!! וכיום הרבנים מנסים לתרץ אותו בכל מיני ציטוטים לא מרגשים מחכמים. פרשת סוטה הוא הסבר מספיק ברור לכך. והיום כולם מתרצים מה קרה שם. כדי להציג את ההתנהגות המכפישה של אז כלגיטימית ומוסרית. ואם הקב"ה החליט לבזות את האישה אז כן אין לנו מה לעשות נקיים מצוות בשקט שבסוף לא ניהיה בגיהנום (בחירה, גם כן) מעניין אם יש גיהנום מיוחד לנשים. אבל לפחות אל תתרצו שזה לא נכון. ובטח לא בתירוצים, גבר לא יכול, גבר לא מסוגל. מסוגל! מסוגל וחצי! מסוגל להכין ארוחת ערב לאישתו, מסוגל לשטוף א הבית, מסוגל להיות שמרטף על הילדים. ובמבחן התוצאה הוא בוגד-מקלים עימו. היא בוגדת- שעיר לעזאזל.
תשובה: אינני מרגיש צורך לתרץ. פשוט נתחיל במישור העובדות: א. פרשת סוטה - לא מדובר במקרה של סתם חשד. אם גבר חושד באשתו - הוא צריך לקנא לה בפני עדים - כלומר: להזהיר אותה בפני שני עדים שלא תתייחד עם גבר פלוני. אם לאחר מכן ראו אותה עדים מתייחדת עם אותו גבר - יש דין סוטה. במצב כזה, של ייחוד לאחר שהיה קינוי בפני עדים, לא מדובר "רק חשד", אלא כדברי הגמרא: "רגליים לדבר". ב. אסור לגבר לשאת שתי נשים, וזאת מחרם דרבינו גרשום. בכתובות גם ספרדים נשבעים שבועה חמורה בתקיעת כף לבל ישאו אישה נוספת. שום רבנות לא תאשר דבר כזה. ג. גבר שבוגד ושוכב לאשת איש - מדין התורה חייבים מיתה. כיום בית דין אינו דן דיני נפשות. מצד שני - בית הדין מקבל בגידה כעילה לגירושין, וזאת בטענת "מאוס עלי רועה זונות". ד. את צודקת לחלוטין שאין שום אמת בטענה "קשה לגבר". הרי גם לאשה קשה לשמור צניעות. אלא קשה - וזה אתגר, ואין שום תירוץ בזה שקשה. אבוי למי שיבוא להקל על גבר סוטה ולהצדיקו בטענות כאלה. ולעצם העניין: אינני חושב שהתורה היא פמניסטית, אבל היא גם שובינסטית. התורה דוגלת בכך שלכל אחד יש את תפקידו המיוחד בעולם. אבל ערכי המשפחה הם ערכים נעלים על פי התורה, ויש ביקורת עצומה, בין על איש ובין על אשה שתבגוד בהם.
שאלה: שמירת הברית: 1)האם יש בעיה בלשמוע שירים של גויים? 2)האם זה אפשרי לשמור על הברית בדורנו?
תשובה: 1) תלוי איזה שירים. באופו כללי יש לשיר השפעה על הנפש, ולכן שיר עם מנגינה שמעוררת רגשות לא טובים (כמו כעס, עצב, אלימות וכדומה) - לא טוב לשמוע. כמו כן יש לבדוק את התוכן אם הוא חיובי או שלילי, וודאי שאין לשמוע שירי כפירה או שירי עגבים (שירים עם ניבול פה או אהבה, שהיא מתאימה בחדרי חדרים בין איש לאשתו, אך לא בשיר פומבי). 2) זה אפשרי. נכון שיש קשיים רבים בדורנו, אך "זה כנגד זה עשה האלוקים". על כל קושי ה  נתן גם פתרון. מי שמאוד מתקשה בשמירת הברית מוזמן להכנס לאתר "שמור עיניך", שהם מומחים מאוד בתחום זה ובזכותם נרשמו הצלחות כבירות. וצריך לדעת שה  שמח בכל הצלחה והצלחה, גם אם היא קטנה - כי הצלחה קטנה בפיתויים של דורנו היא עצומה כמו הצלחות רבות מאוד בדורות הקודמים. והעיקר הוא למסור את עצמנו ותאוותינו בידי ה, שהרי "יצרו של אדם מתגבר עליו בכל יום, ואילולי הקב"ה עוזרו - אינו יכול לו". בהצלחה!
שאלה: חלק לעומת חלק בית יוסף:.קניתי בשר שנטחן בסופר הבשר מיובא ע"י טאק טורו וכתוב כשר חלק באישור הרבנות הראשית לישראל. אנחנו ספרדים ומשתדלים להקפיד על רמת כשרות גבוהה. האם אפשר להשתמש בבשר או שעדיף לתת למי שלא מקפיד על חלק?
תשובה: להלן קישור לעמוד המומלצים, שם ניתן לראות את ההתייחסות לבשר בקר
שאלה: תמונות לא צנועות: בני בכיתה ז לומד בישיבה תיכונית. נודע לי בדרך לא דרך כי בני צפה בתמונות פרונוגרפיות במחשב. ברצוני לשאול מה לעשות בענין? ביצענו חסימה במחשב לאתרים לא צנועים. האם כדאי לשוחח איתו בענין? או לעבור לסדר היום כרגיל?
תשובה: לך תספרי לבעלך ותני לו לטפל או שלא לטפל בענין לפי מה שיראה לו דוד לוי 098987548
שאלה: תות עץ: האם וכיצד ניתן לבדוק לנקות תותי עץ? יש לציין שיש באפשרותנו לאכול אותם ישירות מהעץ בעודם טריים מאד.
תשובה: בגידול מרוסס ומטופל כן, אבל גידול ביתי בדרך כלל אינו מטופל ומרוסס בצורה מקצועית ולכן מותר רק לאחר בדיקה מדוקדקת. עשינו בדיקה שלשום על תותי עץ ביתיים והם היו מאד מאד נגועים.
שאלה: בזיליקום בעציץ ביתי: קטפנו מספר עלי ביזיליקום (ריחן) הצומחים בבית בעציץ קטן לצורך בישול - האם יש להפריש ממנו תרומות ומעשרות? האם זה משנה אם נשתל כצמח צעיר או בזרעים?
תשובה: יש בזה הרבה תנאים, באופן כללי מה שגדל מנותק לגמרי מן הקרקע וגם תחת קורת גג (דהיינו, שלא תחת כיפת השמים) פטור לגמרי מהפרשת תו"מ. בכל מציאות אחרת מפרישים מעשבי תיבול בלי ברכה.יש פוסקים שפותרים אותם לגמרי מתו"מ.
שאלה: ירק עלים וסבון אקולוגי: 1. האם צריך להשרות במים וסבון את העלים מהחברות המומלצות על ידכם? 2. אם כן האם אפשר בסבון אקולוגי?
תשובה: 1. כן אבל מעט מאד סבון. לכל ליטר מים (בערך כמות של נטלה) חצי כפית סבון כלים. 2. איני יודע מה הכוונה, בכל אופן מטרת הסבון היא להחליק את החרק מעל העלים, ולכן אם יש לסבון תכונה כזאת אזי הוא מתאים.
שאלה: אדי תבשיל: פתחתי סיר בשרי חם ונזלה טיפה מאדי התבשיל שעל המכסה, אל מחבת חלבית שעמדה על הכיריים ריקה וקרה. האם ואיך יש צורך בהכשרת המחבת?
תשובה: מכיוון שיש ספק שמא הזיעה היתה קרה כשהגיעה למחבת הרחוקה, אזי המחבת כשרה (חידושי רעק"א יו"ד צב ס"ח)
שאלה: כרוב: האם כרוב צריך להיות מאחת החברות המומלצות ע"י או שאפשר לקנות רגיל ולהשרות במי סבון? והאם אפשר בסבון אקולוגי?
תשובה: כל סוגי סבון הוא מועיל. ולתזכורת לציבור. לכל ליטר מים (כמות של נטלה רגילה) חצי כפית סבון. ניתן לקנות כרוב רגיל, להפריד את כל העלים, להשרות ולשטוף היטב. אבל לאכול מותר רק לאחר בדיקה חזותית מול מקור אור חזק. וכמובן צריך להיות גם בקי בכל סוגי החרקים הנמצאים בכרוב.
שאלה: עלים מהטבע: האם אפשר לאכול ולנקות עלים של כובע הנזיר וסירפד וחובזה?
תשובה: להשרות שלוש דקות במים עם מעט סבון, לשפשף בעדינות את שני צדדי העלה ולשטוף תחת זרם מים חזק. אחר כך לבדוק מול מקור אור חזק. כל זה כמובן בתנאי שאתה יודע מה לחפש על העלה, ואם אינך יודע כיצד בודקים אזי לא מומלץ לנסות לבדוק.
שאלה: בייבי ביס: לאחרונה קנינו באחת מרשתות השיווק מוצר עבור תינוקות - חטיף אורז. המוצר נושא כשרות המיוצגת ע"י האות קיי בתוך משולש (k) אח"כ כתוב באישור הרבנות הראשית לישראל האם מוצר זה הינו כשר כפי שמוצג?
תשובה: לכל שאלה מסוג זה ראוי ונכון ליצור קשר עם מחלקת היבוא של הרה"ר. ראשית, כדי לברר האם הוא מזויף. ושנית כדי לברר מה רמת הכשרות של המוצר, כי הרי על המוצר הרה"ר לא מציינת האם הוא מהדרין או כשרות רגילה. באופן כללי חשוב לנו לציין שהרבה מאד מהמוצרים המגיעים לארץ תחת כשרויות של חו"ל עם האישור של הרבנות הם ברמה מאד פשוטה של כשרות.
שאלה: ממזרות: בס ד שמי מרלן אני בת 22, כל חיי עופפת אותי השאלה האם אוכל להתחתן בגלל טעויותיה של אימי. אימי התחתנה בגיל 17 לפני 27 שנים. אני טרם נולדתי זה שהיה נשוי לאימי לא נתן לאימי גט במשך 15 שנים. כיום אימי גרושה מאז שאימי התחתנה איתו הייתה בקשר איתו במשך שנה ולאחר מכן הוא ברח ולא יצר עימה שוב קשר אימי המשיכה בחייה ולאחר שלוש שנים הולידה אותי לגבר בשם יהודה, הוא נפטר ואינני מכירה אותו. אני יודעת שאני נקראת ממזרה אך הסיפור מאחורי שונה. יש לי בן זוג 3 שנים ובעזרת ה אנחנו מתחננים להתחתן בעוד כשנה, אני מפחדת שיהיו לי בעיות עם הנושא הזה. הנושא קצת מסובך אשמח להסביר במפורט.
תשובה: הטיפול בנושא ממזרות הוא מורכב, מסובך ועדין מאוד. בתי הדין של הרבנות משתדלים לחקור היטב בכל מקרה כזה, ולנסות למצוא פרטים שיתירו את הממזרות (לדוגמא: אם היתה בעיה בקידושין הראשונים). הטוב ביותר הוא שתפני בהקדם לרבנות באיזור מגוריך ולבקש את עזרתם. אני מצרף כאן את מספר הטלפון של הנהלת בתי הדין הרבניים - 02-6582822, ובפקס: 02-6527630, שיוכלו לעזור. שנשמע בשורות טובות!